b'\n_START_ARTICLE_\nUusi tasavalta\n_START_PARAGRAPH_\nUusi tasavalta (engl. New Republic) on fiktiivinen hallitus T\xc3\xa4htien sota -universumissa. Se on galaksia demokraattisesti johtava hallitus, joka toimi alkuper\xc3\xa4isen Galaktisen tasavallan periaatteilla. Uudesta tasavallasta on esiintynyt erilliset versiot virallisessa kaanonissa ja Star Wars Legends -jatkumossa. Virallisen kaanonin versio teki ensiesiintymisens\xc3\xa4 elokuvassa Star Wars: The Force Awakens (2015).\n_START_SECTION_\nAlkuper\xc3\xa4\n_START_PARAGRAPH_\nKun Liittouma Tasavallan palauttamiseksi (eli Kapinaliitto) voitti Galaktisen Imperiumin Endorin taistelussa, se muodosti itsens\xc3\xa4 Uudeksi tasavallaksi. Uuden tasavallan tavoitteena oli palauttaa galaksiin vapaus ja demokratia, niin kuin Vanhan tasavallan aikoina. Ensimm\xc3\xa4iseksi kansleriksi valittiin Mon Mothma ja alkuper\xc3\xa4iseksi p\xc3\xa4\xc3\xa4planeetaksi h\xc3\xa4nen kotiplaneettansa Chandrila. Mutta my\xc3\xb6hemmin p\xc3\xa4\xc3\xa4tettiin, ett\xc3\xa4 senaatin istuntopaikka vaihtelisi tietyin v\xc3\xa4liajoin Tasavallan j\xc3\xa4senmaailmojen v\xc3\xa4lill\xc3\xa4, toisin kuin Vanha tasavalta ja Imperiumi, joiden p\xc3\xa4\xc3\xa4planeettana toimi Coruscant.\n_START_SECTION_\nThe Force Awakens\n_START_PARAGRAPH_\nElokuvassa Star Wars: The Force Awakens, 30 vuotta Endorin taistelun j\xc3\xa4lkeen, Uusi tasavalta oli syrj\xc3\xa4ytt\xc3\xa4nyt Imperiumin galaksia johtavana hallintoelimen\xc3\xa4, mutta sen pyrkii pyrkii syrj\xc3\xa4ytt\xc3\xa4m\xc3\xa4\xc3\xa4n Imperiumin j\xc3\xa4\xc3\xa4nteist\xc3\xa4 muodostunut j\xc3\xa4rjest\xc3\xb6 nimelt\xc3\xa4 Ensimm\xc3\xa4inen ritarikunta. Est\xc3\xa4\xc3\xa4kseen heid\xc3\xa4n aikeensa, osa Uuden tasavallan senaatista tukee ep\xc3\xa4virallisesti Leia Organan johtamaa ja Kapinaliiton entisten j\xc3\xa4senten muodostama j\xc3\xa4rjest\xc3\xb6\xc3\xa4 nimelt\xc3\xa4 Vastarinta. Uuden tasavallan nykyisen\xc3\xa4 p\xc3\xa4\xc3\xa4planeettana toimi Hosnian Prime, jonka Ensimm\xc3\xa4inen ritarikunta tuhosi testatessaan T\xc3\xa4hdentappajatukikohtansa superasetta kyseisen planeetan aurinkokuntaan. Superase tuhosi suuren osan Tasavallan laivastosta, senaatin ja koko kyseisen aurinkokunnan, tappaen samalla miljoonittain siviilej\xc3\xa4, senaattoreita ja merkkihenkil\xc3\xb6it\xc3\xa4. Vastarinta kuitenkin tuhosi T\xc3\xa4hdentappajatukikohdan pian Hosnianin aurinkokunnan tuhon j\xc3\xa4lkeen.\n_START_SECTION_\nKirjat\n_START_PARAGRAPH_\nRomaanissa Aftermath kerrotaan Uuden tasavallan muodostumisesta sek\xc3\xa4 sen taistelusta Imperiumin j\xc3\xa4ljelle j\xc3\xa4\xc3\xa4neit\xc3\xa4 joukkoja vastaan. Osa Imperiumin joukoista k\xc3\xa4vi taistelua Uutta tasavaltaa vastaan, muiden vet\xc3\xa4ytyess\xc3\xa4 Ulkokeh\xc3\xa4n planeetoille sek\xc3\xa4 galaksin tuntemattomille lohkoille. Imperiumin joukot yrittiv\xc3\xa4t vallata haltuunsa ennest\xc3\xa4\xc3\xa4n tuntemattomia planeettoja, mit\xc3\xa4 Uusi tasavalta yritti sabotoida propagandan avulla._NEWLINE_Romaanissa Lost Stars Uusi tasavalta sai vallattua Naboon ja Thane Kyrellin johtama Corona Squadron puolusti sit\xc3\xa4 Imperiumilta. Kun Endorin taistelusta oli kulunut vuosi, Uuden tasavallan joukot k\xc3\xa4viv\xc3\xa4t ratkaisevan taistelun Imperiumin joukkoja vastaan aavikkoplaneetta Jakkulla. Est\xc3\xa4kseen Uutta tasavaltaa valtaamasta t\xc3\xa4htih\xc3\xa4vitt\xc3\xa4j\xc3\xa4 Inflictoria, komentaja Ciena Ree antoi teki sill\xc3\xa4 pakkolaskun planeetan pinnalle. T\xc3\xa4m\xc3\xa4 j\xc3\xa4tti planeetan maaston Uuden tasavallan sek\xc3\xa4 Imperiumin sotakoneiden hylkyjen, mukaan lukien Inflictorin hylyn, roskaamaksi._NEWLINE_The Force Awakensin kuvasanakirjan mukaan senaatin ensimm\xc3\xa4isi\xc3\xa4 p\xc3\xa4\xc3\xa4t\xc3\xb6ksi\xc3\xa4 olivat aseistariisuntalaki, jolla Uuden tasavallan armeija muutettiin pelk\xc3\xa4ksi rauhanturvaj\xc3\xa4rjest\xc3\xb6ksi, sek\xc3\xa4 aselepo Imperiumin j\xc3\xa4ljell\xc3\xa4 olevien upseerien kanssa. Leia Organa oli harvoja, jotka eiv\xc3\xa4t uskoneet Imperiumin aikovan pit\xc3\xa4\xc3\xa4 lupauksia. Elokuvan tapahtumien aikaan suurin osa senaatista ei uskonut Imperiumin j\xc3\xa4\xc3\xa4nteist\xc3\xa4 muodostuneen Ensimm\xc3\xa4isen ritarikunnan rikkoneen aselepospoimuksen asettamia s\xc3\xa4\xc3\xa4d\xc3\xb6ksi\xc3\xa4. Lis\xc3\xa4ksi kanslerina toimiva tarsunt-rodun edustaja Lanever Villecham piti uusien kauppareittien solmimista t\xc3\xa4rke\xc3\xa4mp\xc3\xa4n\xc3\xa4. Osa senaattoreista oli kuitenkin alusta asti ottanut varoitukset ritarikunnasta vakavasti ja n\xc3\xa4in Vastarinta oli ep\xc3\xa4virallisesti saanut senaatin tuen._NEWLINE_Romaanin Bloodline mukaan, kuusi vuotta ennen The Force Awakensin tapahtumia, senaatti oli jakautunut kahtia. populisteihin ja sentristeihin. Populistit, joihin Leia kuului, halusivat Tasavallan j\xc3\xa4senmaailmojen s\xc3\xa4ilytt\xc3\xa4v\xc3\xa4n t\xc3\xa4yden suvereeniutensa, kun taas sentristit kannattivat vahvempaa hallintoa ja sotilaallisempaa toimintaa. Sentristit ehdottivat kanslerin viran korvaamista "ensimm\xc3\xa4isen senaattorin" senaatin sis\xc3\xa4isten erimielisyyksien h\xc3\xa4lvent\xc3\xa4miseksi. Leia asettui populistien ehdokkaaksi, mutta Darth Vaderin paljastuttua h\xc3\xa4nen biologiseksi is\xc3\xa4kseen, h\xc3\xa4n joutui eroamaan senaatista.\n_START_SECTION_\nVideopelit\n_START_PARAGRAPH_\nUusi tasavalta vahvistettiin ensi kertaa osaksi T\xc3\xa4htien sodan virallista kaanonia, kun vuoden 2015 videopelin Star Wars: Battlefront ladattavan lis\xc3\xa4sis\xc3\xa4ll\xc3\xb6n kerrottiin sijoittuvan Jakkun taisteluun.\n_START_SECTION_\nLegends\n_START_PARAGRAPH_\nX-wing -kirjasarja kuvaili kuinka Kapinaliitto oli tuhottuaan toisen Kuolemant\xc3\xa4hden levitt\xc3\xa4nyt sanaa ymp\xc3\xa4ri galaksia. Sek\xc3\xa4 siviilit ett\xc3\xa4 muut kapinalliset ylistiv\xc3\xa4t Tasavallan paluuta ja kuukausi t\xc3\xa4m\xc3\xa4n j\xc3\xa4lkeen, Uusi tasavalta perustettiin ja siihen kuului aluksi vain kahdeksan poliitikkoa: Chandrilan edustaja Mon Mothma, Alderaanin edustaja prinsessa Leia Organa, Kohtlisin edustaja Borsk Fey\'lya, Dacin edustaja amiraali Gial Ackbar, Sullustin edustaja Sian Tevv, Corellian edustaja Doman Beruss, Kashyyykin edustaja Kerrithrarr sek\xc3\xa4 Elomin edustaja Verrinnefra B\'thog Indriummsegh.'